smcproject/ml-wiki-sentences huggingface dataset:
1895 ൽ സർവ്വകലാശാല, പുതുതായി നിർമ്മിക്കപ്പെട്ട ഡെന്നി ഹാൾ നിലനിൽക്കുന്ന പുതിയ കാമ്പസിലേയ്ക്കു മാറ്റി സ്ഥാപിക്കപ്പെട്ടു.
യൂണിവേഴ്സിറ്റി പ്രതിനിധികൾ പഴയ കാമ്പസ് വിൽക്കാൻ ശ്രമിക്കുകയും അതിൽ പരാജയപ്പെടുകയും ചെയ്തു.
ഒടുവിൽ ഈ പ്രദേശം വാടകയ്ക്ക് കൊടുക്കുകയും ചെയ്തു.
പിൽക്കാലത്ത് ‘മെട്രോപോളിറ്റൻ ട്രാക്റ്റ്’ എന്നറിയപ്പെട്ട ഇത് ആധുനികകാല സിയാറ്റിലിലെ സർവ്വകലാശാലയുടെ ഏറ്റവും മൂല്യവത്തായ റിയൽ എസ്റ്റേറ്റുകളിൽ ഒന്നായിത്തീരുകയും ദശലക്ഷക്കണക്കിന് വരുമാനം ഇതിൽനിന്ന് ഉണ്ടാക്കുകയും ചെയ്തു.
യഥാർത്ഥ ടെറിട്ടോറിയൽ യൂണിവേഴ്സിറ്റി കെട്ടിടം കാലപ്പഴക്കത്താൽ 1908 ൽ തകർന്നു വീണിരുന്നു, അതിന്റെ പഴയ സൈറ്റിൽ ഇപ്പോൾ ഫെയർമോണ്ട് ഒളിംപിക് ഹോട്ടൽ നിലനിൽക്കുന്നു.
യൂണിവേഴ്സിറ്റി ഓഫ് വാഷിങ്ടണിന്റെ ആദ്യത്തെ കെട്ടിടത്തിന്റെ മാത്രം ശേഷിപ്പുകൾ നാലു 24 അടി (7.3 മീ) വെള്ള, കൊത്തുപണികളുള്ള ദേവദാരു, ഇരുമ്പു തൂണുകൾ മാത്രമാണ്.
യൂണിവേഴ്സിറ്റിയിലെ ആദ്യത്തെ ബിരുദധാരികളിരൊരാളും സർവ്വകലാശാലയുടെ മുൻ തലവനുമായിരുന്ന എഡ്മണ്ട് എസ്. മീനിയാണ് വീണ്ടെടുത്തത്.
മീനിയും സഹപ്രവർത്തകനായിരുന്ന ഡീൻ ഹെർബർട്ട് ടി. കൺഡൺ എന്നിവർ ഈ നാലു തൂണുകളെ "ലോയൽറ്റി", "ഇൻഡസ്ട്രി," "ഫെയിത്ത്", "എഫിഷ്യൻസി" അല്ലെങ്കിൽ "ലൈഫ്" എന്നീ പേരുകളിലാണ് വിശേഷിപ്പിച്ചത്.
ഈ തൂണുകൾ ഇപ്പോൾ സർവ്വകലാശാലാവളപ്പിലെ സിൽവൻ ഗ്രോവ് തിയേറ്ററിൽ നിലനിൽക്കുന്നു.
20 ആം നൂറ്റാണ്ടിലെ വിപുലീകരണം
1909 ലെ ‘അലാസ്ക-യൂക്കോൺ-പസഫിക് എക്സപോസിഷൻ’ ന്റെ സംഘാടകർ തങ്ങളുടേ ലോകമേളയുടെ മികച്ച സൈറ്റായി അക്കാലത്ത് മിക്കവാറും അവികസിതമായിരുന്ന സർവ്വകലാശാലാ വളപ്പ് തെരഞ്ഞെടുത്തിരുന്നു.
അവർ വാഷിങ്ങ്ടൺ ബോർഡ് ഓഫ് റീജന്റ്സുമായി പൊതുപ്രദർശനത്തിന് കാമ്പസ് വളപ്പ് ഉപയോഗിക്കുന്നതിനായി ഒരു കരാറിൽ ഒപ്പുവെച്ചിരുന്നു.
ഇതിനു പകരം സർവ്വകലാശാലാ കാമ്പസിനുള്ളിൽ മേളയ്ക്കു വേണ്ടി ഏർപ്പെടുത്തിയ വികസനങ്ങൾ മേള ഒഴിയുന്നതോടെ കാമ്പസിനുവേണ്ടി പ്രയോജനപ്പെടുത്തുക എന്ന ക്രമീകരണമായിരുന്നു ചെയ്തിരുന്നത്.
ഈ ക്രമീകരണം, ജോൺ ചാൾസ് ഓംസ്റ്റെഡുമായി ചേർന്ന് ഒരു വിശദമായ സൈറ്റ് പദ്ധതിയും നിരവധി കെട്ടിടങ്ങൾ തയ്യാറാക്കുന്നതിനുമുള്ള പദ്ധതികളിലേയക്കു നയിച്ചു.
ഈ പദ്ധതി പിന്നീട് കാമ്പസ് മൊത്തം ഉൾപ്പെടുന്ന ഒരു മാസ്റ്റർ പ്ലാനായി സംയോജിപ്പിക്കുകയും കാമ്പസ് ലേഔട്ടിനെ സ്ഥിരമായി സ്വാധീനിക്കുന്ന പദ്ധതിയായി മാറുകയും ചെയ്തു.
21 ആം നൂറ്റാണ്ട് Meany Hall, concert venue, behind the statue of George Washington
1990-ൽ വാഷിംഗ്ടൺ സർവകലാശാല ബൊതെൽ, ടാക്കോമ എന്നിവിടങ്ങളിൽ അധിക കാമ്പസ്സുകൾ തുറന്നു.
രണ്ട് വർഷത്തെ ഉന്നതവിദ്യാഭ്യാസം പൂർത്തിയാക്കിയ വിദ്യാർത്ഥികളെയാണ് തുടക്കത്തിൽ ഉദ്ദേശിച്ചെങ്കിലും, രണ്ട് സ്കൂളുകളും നാല് വർഷത്തെ ബിരുദം നൽകുന്ന സർവ്വകലാശാലകളായി മാറി.
യൂണിവേഴ്സിറ്റി ഓഫ് വാഷിങ്ടണിന്റെ സിയാറ്റിലെ പ്രധാന കാമ്പസ്, യൂണിയൻ, പോർട്ടേജ് ഉൽക്കടൽ തീരത്ത് കിഴക്ക് കാസ്കേഡ് റേഞ്ചും പടിഞ്ഞാറ് ഒളിമ്പിക് മലനിരകളും കാണാവുന്ന രീതിയിൽ സ്ഥിതി ചെയ്യുന്നു.
Entrance of the signature Suzzallo Library The Quad അവലംബം ↑ ↑ As of June 30, 2016.
യൂണിവേഴ്സിറ്റി ഓഫ് ലൂയിസിയാന അറ്റ് ലഫായെറ്റെ
യൂണിവേഴ്സിറ്റി ഓഫ് ലൂയിസിയാന ലഫായെറ്റെ (UL ലഫായെറ്റെ, ULL, അല്ലെങ്കിൽ UL) അമേരിക്കൻ ഐക്യനാടുകളിലെ ലൂയിസിയാന സംസ്ഥാനത്ത് ലഫായെറ്റെയിൽ സ്ഥിതിചെയ്യുന്ന ഒരു സഹകരണ, പൊതു ഗവേഷണ സർവ്വകലാശാലയാണ്.
ഒമ്പത് കാമ്പസുകളിലായി ഏറ്റവും കൂടുതൽ പേർ പ്രവേശം നേടിയിരിക്കുന്ന യൂണിവേഴ്സിറ്റി ഓഫ് ലൂയിസിയാന വ്യൂഹത്തിലെ രണ്ടാമത്തെ വലിയ സർവ്വകലാശാലയാണിത്.
1898 ൽ ഒരു വ്യാവസായിക വിദ്യാലയമായി ആരംഭിച്ച ഈ സ്ഥാപനം ഇരുപതാം നൂറ്റാണ്ടിൽ നാലു വർഷ ബിരുദം നൽകുന്ന സർവകലാശാലയായി വികസിക്കുകയും 1999 മുതൽ ഇന്നത്തെ പേരിൽ അറിയപ്പെടാൻ തുടങ്ങുകയും ചെയ്തു.
അവലംബം ↑ 1 2 3 ↑
യൂണിവേഴ്സിറ്റി ഓഫ് വിർജീനിയ സ്കൂൾ ഓഫ് മെഡിസിൻ
യൂണിവേഴ്സിറ്റി ഓഫ് വിർജീനിയ സ്കൂൾ ഓഫ് മെഡിസിൻ ( UVA SoM ) വിർജീനിയ യൂണിവേഴ്സിറ്റിയുടെ കീഴിലുള്ള ഒരു ബിരുദ മെഡിക്കൽ വിദ്യാലയമാണ്.
വിർജീനിയയിലെ ചാർലോട്ട്സ്‍വില്ലെയിലെ അക്കാദമിക് വില്ലേജിനോട് ചേർന്നുള്ള യൂണിവേഴ്സിറ്റി ഓഫ് വിർജീനിയ മൈതാനത്താണ് സ്കൂളിന്റെ സൗകര്യങ്ങൾ ഒരുക്കിയിരിക്കുന്നത്.
1819 ൽ തോമസ് ജെഫേഴ്സൺ സ്ഥാപിച്ച ഈ സ്ഥാപനം അമേരിക്കൻ ഐക്യനാടുകളിലെ ഏറ്റവും പഴക്കം ചെന്ന പത്താമത്തെ മെഡിക്കൽ സ്കൂളാണ്.
യു‌എസ് ന്യൂസ്, വേൾഡ് റിപ്പോർട്ട് എന്നിവയുടെ അവലോകനപ്രകാരം ഗവേഷണാധിഷ്ഠിത മെഡിക്കൽ സ്കൂളുകളുടെ ഏറ്റവും മികച്ച ക്വാർട്ടൈലുകളിൽ സ്ഥിരമായ ഒരു സ്ഥാനം നേടിയ ഇത് 2020 ലെ കണക്കുകൾ പ്രകാരം പ്രാഥമിക പരിചരണ വിഭാഗത്തിൽ രാജ്യത്ത് ആറാം സ്ഥാനത്താണ്.
ഡോക്ടർ ഓഫ് മെഡിസിൻ (എംഡി), ഡോക്ടർ ഓഫ് ഫിലോസഫി (പിഎച്ച്ഡി) എന്നീ ബിരുദങ്ങൾ നൽകുന്ന സ്കൂൾ ഓഫ് മെഡിസിന് വിർജീനിയ ഹെൽത്ത് സിസ്റ്റം, ഇനോവ ഹെൽത്ത് സിസ്റ്റം എന്നിവയുമായി അടുത്ത ബന്ധമുണ്ട്.
ചരിത്രപരമായ ടൈംലൈൻ 1826 - അനാട്ടമിക്കൽ ഹാൾ ജെഫേഴ്സന്റെ രൂപകൽപ്പനയിൽ നിർമ്മിച്ചു.
1828 - നാല് മെഡിക്കൽ ബിരുദധാരികൾക്ക് ആദ്യ സർവകലാശാലാ ബിരുദം നൽകി.
1892 - മെഡിക്കൽ കോഴ്‌സുകൾ രണ്ട് വർഷത്തേക്ക് നീട്ടി.
1895 - മെഡിക്കൽ കോഴ്‌സ് മൂന്ന് വർഷത്തേക്ക് നീട്ടി.
1898 - മെഡിക്കൽ കോഴ്‌സ് നാല് വർഷത്തേക്ക് നീട്ടി.
1901 - യൂണിവേഴ്സിറ്റി ഓഫ് വിർജീനിയ ഹോസ്പിറ്റൽ 25 കിടക്കകളോടെ തുറന്നു.
ഡോ. പോൾ ബാരിഞ്ചർ സൂപ്രണ്ടായി നിയമിതനായി.
1905 - നോർത്ത് കരോലിന യൂണിവേഴ്സിറ്റി സ്കൂൾ ഓഫ് മെഡിസിനിലെ ഡീൻ റിച്ചാർഡ് ഹെൻ‌റി വൈറ്റ്ഹെഡ്, M.D., LL.
D, വിർ‌ജീനിയ യൂണിവേഴ്സിറ്റി സ്കൂൾ ഓഫ് മെഡിസിൻ ഡീൻ ആയി തിരഞ്ഞെടുക്കപ്പെട്ടു.
വൈറ്റ്ഹെഡ് ആശുപത്രിയെ ഒരു പ്രാഥമിക അധ്യാപന കേന്ദ്രമാക്കി പുനഃസംഘടിപ്പിച്ചു.
ഫ്ലെക്‌സ്‌നർ റിപ്പോർട്ടിന് മുമ്പായി അദ്ദേഹം സ്‌കോളർഷിപ്പിനും അടിസ്ഥാന ശാസ്ത്രത്തിനും പ്രാധാന്യം നൽകി.
1924 - ആദ്യത്തെ വനിതാ ബിരുദധാരി (ആ വർഷം മാത്രം), ലീല മോഴ്സ് ബോന്നർ (പിന്നീട് വിവാഹിതയായപ്പോൾ പേര് ലീല ബോന്നർ മില്ലർ, എംഡി).
1929 - പുതിയ മെഡിക്കൽ സ്കൂൾ കെട്ടിടം തുറന്നു (ചെലവ് 1.4 ദശലക്ഷം ഡോളർ).
1960 - വെസ്റ്റ് കോംപ്ലക്സ് പുതിയ ആശുപത്രിയായി വികസിപ്പിക്കുകയും ഇത് 6.5 മില്യൺ ഡോളർ ചെലവിൽ പൂർത്തിയാക്കുകയും ചെയ്തു.
1989 - യൂണിവേഴ്സിറ്റി ഓഫ് വിർജീനിയ റീപ്ലേസ്‌മെന്റ് ഹോസ്പിറ്റൽ (556 കിടക്കകൾ) 230 ദശലക്ഷം ഡോളർ ചെലവിൽ സമർപ്പിച്ചു.
2014 - മെഡിക്കൽ സ്കൂൾ പാഠ്യപദ്ധതി സിസ്റ്റം അടിസ്ഥാനമാക്കിയുള്ള നിർദ്ദേശങ്ങളിലേക്ക് അപ്‌ഡേറ്റുചെയ്‌തു, ക്ലാസ് റൂം പ്രോഗ്രാം 1.5 വർഷമായി ചുരുക്കുകയും ചെയ്തു.
യൂണിവേഴ്സിറ്റി ഓഫ് ഹോങ്കോങ്
യൂണിവേഴ്സിറ്റി ഓഫ് ഹോങ്കോങ് (പലപ്പോഴും HKU എന്ന് ചുരുക്കെപ്പേരിലറിയപ്പെടുന്നു, ചിലപ്പോൾ ഹൊങ്കോങ് യൂണിവേഴ്സിറ്റി എന്നു അറിയപ്പെടുന്നു) ഹോങ്കോങ്ങിലെ പോക്ഫുലാമിൽ സ്ഥിതിചെയ്യുന്ന ഒരു പൊതു ഗവേഷണ സർവ്വകലാശാലയാണ്.
1911 ൽ സ്ഥാപിതമായ ഇത് ഹോംഗ് കോങ്ങിലെ ഏറ്റവും പഴയ മൂന്നാംഘട്ട വിദ്യാഭ്യാസസ്ഥാപനമാണ് .
ഇന്ന്, യൂണിവേഴ്സിറ്റി ഓഫ് ഹോങ്കോങ് 10 അക്കാദമിക് വൈജ്ഞാനികശാഖകളിലായി ഇംഗ്ലീഷ് അദ്ധ്യയന ഭാഷയായി വിഷയങ്ങൾ പഠിപ്പിക്കുന്നു.
അക്കൗണ്ടിംഗ് ഫിനാൻസ്, ബയോമെഡിൻസിൻ, ഡെന്ററിസ്ട്രി, വിദ്യാഭ്യാസം, മാനവികത, നിയമം, ഭാഷാശാസ്ത്രം, രാഷ്ട്രമീമാംസ, സാമൂഹ്യശാസ്ത്രം എന്നിവയിലുള്ള പാണ്ഡിത്യ ഗവേഷണത്തിലും വിദ്യാഭ്യാസത്തിലുമുള്ള സർവ്വകലാശാലയുടെ കരുത്ത് അത് പ്രദർശിപ്പിക്കുന്നു.
അവലംബം ↑ 1 2 1 2 3 ↑ ↑ ↑
യൂണിവേഴ്സിറ്റി ഓഫ് ലണ്ടൻ
ഇംഗ്ലണ്ടിലെ ലണ്ടനിൽ സ്ഥിതിചെയ്യുന്ന ഒരു കൊളീജിയേറ്റ് യൂണിവേഴ്സിറ്റിയാണ്‌ യൂണിവേഴ്സിറ്റി ഓഫ് ലണ്ടൻ 1836-ലെ രാജശാസനം അനുസരിച്ച് നിലവിൽ വന്നതാണിത് ഇപ്പോൾ 1994ലെ യൂണിവേഴ്സിറ്റി ആക്റ്റ് ഓഫ് ലണ്ടൻ അനുസരിച്ചാണ്‌ ഈ സർവകലാശാലയുടെ ഭരണനിർവ്വഹണം നടത്തിപ്പോരുന്നത്.
18 കോളേജുകളും 9 റിസർച്ച്  ഇൻസ്റ്റിറ്റ്യൂട്ടുകളും ഉൾപ്പെടുന്ന ഇത് യുണൈറ്റഡ് കിങ്ഡത്തിലെ ഏറ്റവും കൂടുതൽ വിദ്യാർഥികൾ പഠനം നടത്തുന്ന സർവകലാശാലായാണ്‌.
യൂണിവേഴ്സിറ്റി ഓഫ് വിക്ടോറിയ
യൂണിവേഴ്സിറ്റി ഓഫ് വിക്ടോറിയ ('വിക്ടോറിയ സർവകലാശാല', 'യുവിക്ക്', അല്ലെങ്കിൽ 'ഓൾഡ് ബ്ലൂ') കാനഡയിൽ ബ്രിട്ടീഷ് കൊളമ്പിയയിലെ വിക്ടോറിയയിൽ സ്ഥിതി ചെയ്യുന്ന ഒരു വലിയ ഗവേഷണ സർവ്വകലാശാലയാണ്.
1963 ൽ സ്ഥാപിതമായ വിക്ടോറിയ സർവകലാശാല, ബ്രിട്ടീഷ് കൊളമ്പിയയിലെ ഏറ്റവും പഴയ സർവകലാശാലയായി അറിയപ്പെടുന്നു.
1903 ൽ മക്ഗിൽ സർവ്വകലാശാലയുടെ ഒരു അനുബന്ധ ശാഖയായിട്ടാണ് വിക്ടോറിയ കോളേജ് ആരംഭിച്ചത്.
ബിരുദാനന്തര ബിരുദധാരികളും ഡോക്ടറേറ്റിനു പഠിക്കുന്നവരുമുൾപ്പെടെ ഉൾപ്പെടുന്ന ഏകദേശം 21,000 ത്തിലധികം വിദ്യാർത്ഥികളാണ് യൂണിവേഴ്സിറ്റിയിൽ പ്രവേശനം നേടിയിട്ടുള്ളത്.
യൂണിവേഴ്സിറ്റി ഓഫ് വിക്ടോറിയ ലോകത്തെമ്പാടുമുള്ള വിദ്യാർത്ഥികളെ ആകർഷിക്കുന്ന കാനഡയിലെപല അന്തർദേശീയ സർവകലാശാലകളിൽ ഒന്നാണ്.
യൂണിവേഴ്സിറ്റി സ്ഥാപിതമായതിനു മുതൽ, നിരവധി രാഷ്ട്രീയ നേതാക്കൾ, ഒളിംപിക് മെഡൽ ജേതാക്കൾ, റോണാ ആംബ്രോസ് , ഫിൻ ഡൊണലി , ജോർജ് ആബട്ട് തുടങ്ങിയവരുൾപ്പെടെ കാനഡയിലെ പല ഗവണ്മെൻറ് തലവന്മാരും ഈ സർവ്വകലാശാലയിൽ പഠനം നടത്തിയവരാണ്.
വിക്ടോറിയ സർവകലാശാല, സയൻസ് പൊ , യൂണിവേഴ്സിറ്റി ഓഫ് ലണ്ടൻ , യൂണിവേഴ്സിറ്റി ഓഫ് വാഷിംഗ്ടൺ , ഹോങ്കോങ് യൂണിവേഴ്സിറ്റി , ഉട്രെച്റ്റ് യൂണിവേഴ്സിറ്റി , നാഷണൽ യൂണിവേഴ്സിറ്റി ഓഫ് സിങ്കപ്പൂർ തുടങ്ങിയ ലോകോത്തര നിലവാരമുള്ള സ്ഥാപനങ്ങളുമായി സഹകരിച്ചു പ്രവർത്തിക്കുന്നു.
വിക്ടോറിയ സർവകലാശാല വർഷങ്ങളായി നിരവധി റോഡ്സ് , ഗേറ്റ്സ് സ്കോളർഷിപ്പ് ജേതാക്കളെ സൃഷ്ടിക്കുന്നതു കൂടാതെ സർവ്വകലാശാലയിലെ പൂർവ്വ വിദ്യാർത്ഥിഗണവും അധ്യാപകരും നോബൽ സമ്മാനം നേടിയ ഗവേഷണ സംഘങ്ങളോടൊപ്പം പ്രവർത്തിക്കുകയും ചെയ്തിട്ടുണ്ട്.
വിദ്യാഭ്യാസ സംബന്ധമായി, വിക്ടോറിയ സർവ്വകലാശാല അതിലെ ഫാക്കൽറ്റി ഓഫ് ലോ, പീറ്റർ ബി ഗസ്റ്റാവ്സൺ സ്കൂൾ ഓഫ് ബിസിനസ്, ഇക്കണോമിക്സ്, പൊളിറ്റിക്കൽ സയൻസ്, എർത്ത് ആൻഡ് ഓഷ്യൻ സയൻസസ്, എഞ്ചിനീയറിങ് ഡിപ്പാർട്ടുമെൻറ് എന്നീ വകുപ്പുകളിലെ പ്രോഗ്രാമുകൾക്ക് പ്രശസ്തമാണ്.
അവലംബം ↑ ↑ https://www.uvic.ca/home/about/facts-reports/index.php ↑ ↑ ↑ ↑ 1 2 3 4 https://www.uvic.ca/annualreview/assets/docs/annualreview-2017.pdf ↑ Henry Marshall Tory Archived 2011-05-21 at the Wayback Machine .
Ualberta.ca.
Retrieved on 2013-07-12.
↑ ↑ {{ cite web }} : External link in | website= ( help )
യൂണിവേഴ്സിറ്റി ഓഫ് ഷിക്കാഗോ
യൂണിവേഴ്സിറ്റി ഓഫ് ഷിക്കാഗോ ( Chicago ( U of C , Chicago , or UChicago ) ഇല്ലിനോയിസിലെ ഷിക്കോഗോ യിൽ സ്ഥിതിചെയ്യുന്നതും 1890 ൽ സ്ഥാപിതമായതമായ ഒരു സ്വകാര്യ ഗവേഷണ സർവ്വകലാശാലയാണ്.
നിരവധി ദേശീയ, അന്തർദേശീയ റാങ്കിങ്ങിൽ ഈ സർവ്വകലാശാലാ ആദ്യ പത്താം സ്ഥാനം അലങ്കരിക്കുന്നു.
അവലംബം ↑ As of June 30, 2016.
യൂണിവേഴ്സിറ്റി ഓഫ് സലമാൻക
സലമാൻക സർവ്വകലാശാല ( Spanish : Universidad de Salamanca
) സ്പെയിനിലെ ഒരു ഉന്നതവിദ്യാഭ്യാസ സ്ഥാപനമാണ്.
മാഡ്രിഡിന് പടിഞ്ഞാറ് സലാമാൻക നഗരത്തിൽ കാസിൽ ആൻഡ് ലിയോൺ എന്ന സ്വയംഭരണ സമൂഹത്തിലാണ് ഇത് സ്ഥിതി ചെയ്യുന്നത്.
1134-ൽ സ്ഥാപിതമായ ഈ കലാശാലയ്ക്ക് 1218-ൽ രാജാവ് അൽഫോൻസോ IX രാജകീയ അവകാശപത്രം നൽകി.
ഇത് സ്പെയിനിലെ ഏറ്റവും പഴക്കം ചെന്ന യൂണിവേഴ്സിറ്റിയും തുടർച്ചയായ പ്രവർത്തനപാരമ്പര്യത്തിൽ ലോകത്തിലെ ഏറ്റവും പഴക്കമേറിയ മൂന്നാമത്തെ യൂണിവേഴ്സിറ്റിയുമാണ്.
1254 ൽ "യൂണിവേഴ്സിറ്റി" എന്ന ഔപചാരിക പദവി രാജാവ് അൻഫോൺസോ X നൽകുകയും 1255 ൽ പോപ്പ് അലക്സാണ്ടർ IV അംഗീകാരം നൽകുകയും ചെയ്തു.
അവലംബം ↑ ÁLVAREZ VILLAR, Julián (1993), La Universidad de Salamanca: arte y tradiciones , ISBN 847481751X 1 2 1 2
യൂണിവേഴ്സിറ്റി ഓവൽ , ഡുനെഡിൻ
ന്യൂസിലൻഡിലെ ഡുനെഡിനിലെ ലോഗൻ പാർക്കിലുള്ള ഒരു ക്രിക്കറ്റ് മൈതാനമാണ് യൂണിവേഴ്സിറ്റി ഓവൽ .
ഒട്ടാഗോ സർവകലാശാലയുടെ ഉടമസ്ഥതയിലായിരുന്ന യൂണിവേഴ്സിറ്റി ഓവൽ 2001 ൽ ഡുനെഡിൻ  നഗരസഭ വിലയ്ക്കുവാങ്ങി.
ഡുനെഡിനിലെ പ്രശസ്തമായ കാരിസ്ബ്രൂക്ക് സ്റ്റേഡിയം മൽസരങ്ങൾക്ക് അനുയോജ്യമല്ലാതെയായതോടെ റഗ്ബി , ഫുട്ബോൾ മൽസരങ്ങൾ ഡുനെഡിനിലെ തന്നെ മറ്റൊരു സ്റ്റേഡിയമായ ഫോർസയ്ത് ബാർ സ്റ്റേഡിയത്തിലേക്കും, ക്രിക്കറ്റ് മൽസരങ്ങൾ യൂണിവേഴ്സിറ്റി ഓവലിലേക്കും മാറ്റുകയായിരുന്നു.
ഒട്ടാഗോ ക്രിക്കറ്റ് അസോസിയേഷന്റെ ഹോം ഗ്രൗണ്ടാണിത്.
2008 ൽ ന്യൂസിലന്റും ബംഗ്ലാദേശും തമ്മിൽ നടന്ന ടെസ്റ്റ് മൽസരത്തിനാണ് ഈ മൈതാനം ആദ്യമായി ആതിഥേയത്വം വഹിച്ചത്.
ടെസ്റ്റ്, ഏകദിന മൽസരങ്ങൾക്ക് വേദിയാകാറുള്ള യൂണിവേഴ്സിറ്റി ഓവൽ ഡ്രെയിനേജ് സംവിധാനങ്ങളുടെ അഭാവത്തിന്റെ പേരിൽ പലപ്പോഴും വിമർശനങ്ങൾ ഏറ്റുവാങ്ങിയിട്ടുണ്ട്.
2015 ക്രിക്കറ്റ് ലോകകപ്പിൽമൂന്ന് ഗ്രൂപ് മൽസരങ്ങൾക്ക് യൂണിവേഴ്സിറ്റി ഓവൽ വേദിയായിരുന്നു.
അവലംബം Vice-Chancellor Delighted to Sign Oval Agreement With City Archived 2005-03-12 at the Wayback Machine .
The University Oval Redevelopment Archived 2006-10-04 at the Wayback Machine .
Matches of note and records at the University Oval { http://www.espncricinfo.com/newzealand/content/ground/58827.html} പുറത്തേക്കുള്ള കണ്ണികൾ University Oval Test match highest totals - ESPN Cricinfo University Oval എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഫിലോമിന (നടി) ഇംഗ്ലീഷ് വിലാസം https://ml.wikipedia.org/wiki/Philomina
അമ്മവേഷങ്ങളിലൂടെ ശ്രദ്ധേയയായ മലയാളചലച്ചിത്ര താരമാണ്‌ ഫിലോമിന .
തൃശൂർ ജില്ലയിലെ മുള്ളൂർക്കര പുതിയവീട്ടിൽ ദേവസിയുടെയും മറിയയുടെയും മകളായി 1926-ൽ ജനനം.
പി.ജെ ആന്റണിയുടെ നാടകങ്ങളിലൂടെ അഭിനയരംഗത്തെത്തിയ ഫിലോമിന, 1964-ൽ എം. കൃഷ്ണൻ നായരുടെ കുട്ടിക്കുപ്പായം എന്ന ചിത്രത്തിലൂടെയാണ് മലയാള സിനിമയിലേക്ക് രംഗപ്രവേശനം നടത്തിയത് .
എഴുന്നൂറ്റിയമ്പതോളം മലയാളം ചിത്രങ്ങളലിനഭിനയിച്ചു.
ഏറെയും അമ്മവേഷങ്ങളാണിവർ ചെയ്തിട്ടുള്ളത്.
നസീർ , സത്യൻ എന്നീ മലയാള സിനിമാ നടന്മാരുടെ അമ്മയായി അഭിനയമാരംഭിച്ച ഫിലോമിന, നാല്പത്തഞ്ച് വർഷത്തോളം ചലച്ചിത്ര-ടെലിവിഷൻ രംഗങ്ങളിൽ സജീവമായിരുന്നു.
ഗോഡ്ഫാദർ എന്ന ചിത്രത്തിലെ ആനപ്പാറ അച്ചാമ്മ;;, സസ്നേഹത്തിലെ അമ്മായിയമ്മ, വിയറ്റ്നാംകോളനിയിലെ ഉമ്മ എന്നിവ അവരുടെ  എടുത്തു പറയാവുന്ന കഥാപാത്രങ്ങളിൽ ചിലതാണ്.
ഓളവും തീരവും , കുട്ടിക്കുപ്പായം എന്നീ ചിത്രങ്ങളിലെ പ്രകടനത്തിന് സംസ്ഥാന അവാർഡ് നേടി.
എൺപതാമത്തെ വയസ്സിൽ, 2006 ജനുവരിയിൽ നിര്യാതയായി.
ഫിഷിംഗ് ഇംഗ്ലീഷ് വിലാസം https://ml.wikipedia.org/wiki/Phishing ഫിഷിംഗ് ഇമെയിലിന്റെ ഒരു ഉദാഹരണം, ഒരു (സാങ്കൽപ്പിക) ബാങ്കിൽ നിന്നുള്ള ഒരു ഔദ്യോഗിക ഇമെയിൽ അണെന്ന് തെറ്റ്ധരിപ്പിക്കുന്നു.
അയച്ചയാൾ, ഫിഷറിന്റെ വെബ്‌സൈറ്റിൽ "സ്ഥിരീകരിച്ച്" രഹസ്യ വിവരങ്ങൾ വെളിപ്പെടുത്താൻ വേണ്ടി സ്വീകർത്താവിനെ കബളിപ്പിക്കാൻ ശ്രമിക്കുന്നു.
ഒരു പരമ്പരയുടെ ഭാഗം ഇൻഫോർമേഷൻ സെക്യൂരിറ്റി വെക്റ്റോറിയൽ പതിപ്പ് ബന്ധപ്പെട്ട സുരക്ഷാ വിഭാഗങ്ങൾ കമ്പ്യൂട്ടർ സുരക്ഷ ഓട്ടോമോട്ടീവ് സുരക്ഷ സൈബർ കുറ്റകൃത്യം സൈബർ സെക്സ് ട്രാഫിക്കിംഗ് കമ്പ്യൂട്ടർ ഫ്രോഡ് സൈബർഗെഡോൺ സൈബർ ഭീകരത സൈബർ യുദ്ധം ഇലക്ട്രോണിക് യുദ്ധം ഇൻഫോർമേഷൻ വാർഫെയർ ഇന്റർനെറ്റ് സുരക്ഷ മൊബൈൽ സുരക്ഷ നെറ്റ്വർക്ക് സുരക്ഷ പകർപ്പ് സംരക്ഷണം ഡിജിറ്റൽ റൈറ്റ്സ് മാനേജ്മെന്റ് ഭീഷണികൾ ആഡ്വെയർ അഡ്വാൻസ്ഡ് പെർസിസ്റ്റൻസ് ത്രെഡ് ആർബിട്ടറി കോഡ് എക്സിക്യൂഷൻ ബാക്ക്ഡോർ ഹാർഡ്വെയർ ബാക്ക്ഡോറ്സ് കോഡ് ഇന്റജക്ഷൻ ക്രൈംവെയർ ക്രോസ്-സൈറ്റ് സ്ക്രിപ്റ്റിംഗ് ക്രിപ്റ്റോജാക്കിംഗ് മാൽവെയർ ബോട്ട്നെറ്റ് ഡാറ്റ ബ്രീച്ച് ഡ്രൈവ്-ബൈ ഡൗൺലോഡ് ബൗസർ ഹെൽപ്പർ ഒബജ്ക്ട് വൈറസുകൾ ഡാറ്റാ സ്ക്രാപ്പിംഗ് ഡിനയൽ ഓഫ് സർവ്വീസ് ചോർത്തൽ ഇ-മെയിൽ ഫ്രോഡ് ഇ-മെയിൽ സ്കൂപ്പിംഗ് എക്സ്പ്ലോയിറ്റിസ് കീലോഗേഴ്സ് ലോജിക് ബോംബ്സ് ടൈം ബോംബ്സ് ഫോർക്ക് ബോംബ്സ് സിപ് ബോംബ്സ് ഫ്രോഡുലന്റ് ഡൈലേഴ്സ് മാൽവെയർ പേലോഡ് ഫിഷിങ് പോളിമോർഫിക് എഞ്ചിൻ പ്രിവിലേജ് എസ്കലേഷൻ റാൻസംവെയർ റൂട്ട്കിറ്റ്സ് ബൂട്ട്കിറ്റുകൾ സ്കേയർവെയർ ഷെൽകോഡ് സ്പാമിംഗ് സോഷ്യൽ എഞ്ചനീയറിംഗ് സ്ക്രീൻ സ്ക്രാപ്പിംഗ് സ്പൈവെയർ സോഫ്റ്റ്വെയർ ബഗ്സ് ട്രോജൻ ഹോഴ്സ് ഹാർഡ്വെയർ ട്രോജൻസ് റിമോർട്ട് അസ്സസ് ട്രോജൻസ് വൾനറബിലിറ്റി വെബ് ഷെൽസ് വൈപ്പർ വോംസ് എക്സ്ക്യുഎൽ ഇഞ്ചക്ഷൻ റോഗ് സെക്യുരിറ്റി സോഫ്റ്റ്വെയർ സോംബി പ്രതിരോധങ്ങൾ ആപ്ലിക്കേഷൻ സെക്യുരിറ്റി സെക്യുർ കോഡിംഗ് സെക്യുർ ബൈ ഡിഫോൾട്ട് സെക്യുർ ബൈ ഡിസൈൻ മിസ്യൂസ് കേസ് കമ്പ്യൂട്ടർ ആക്സസ് കൺട്രോൾ ഓതന്റിക്കേഷൻ മൾട്ടി-ഫാക്ടർ ഓതന്റിക്കേഷൻ ഓതറൈസേഷൻ കമ്പ്യൂട്ടർ സുരക്ഷാ സോഫ്റ്റ്വെയർ ആന്റിവൈറസ് സോഫ്റ്റ്വെയർ സുരക്ഷാ കേന്ദ്രീകൃത ഓപ്പറേറ്റിംഗ് സിസ്റ്റം ഡാറ്റ കേന്ദ്രീകൃത സുരക്ഷ ഓഫുസ്ക്കേഷൻ (സോഫ്റ്റ്വെയർ) ഡാറ്റ മാസ്കിംഗ് എൻക്രിപ്ഷൻ ഫയർവാൾ നുഴഞ്ഞുകയറ്റം കണ്ടെത്തുന്നതിനുള്ള സംവിധാനം ഹോസ്റ്റ്-ബേസ്ഡ് ഇൻട്രൂഷൻ ഡിറ്റക്ഷൻ സിസ്റ്റം (HIDS) അനോമലി ഡിറ്റക്ഷൻ സെക്യുരിറ്റി ഇൻഫോർമേഷൻ ആൻഡ് ഇവന്റ് മാനേജ്മെന്റ് (SIEM) മൊബൈൽ സെക്യുർ ഗേറ്റ്‌വേ റൺടൈം ആപ്ലിക്കേഷൻ സെൽഫ്-പ്രോട്ടക്ഷൻ ക സ തി ഒക്ടോബർ 2004 മുതൽ ജൂൺ 2005 വരെയുള്ള ഫിഷിംഗിന്റെ വളർച്ച സൂചിപ്പിക്കുന്ന ഒരു ചാർട്ട്.
ഇന്റർനെറ്റ്‌ വഴി ഒരു വ്യക്തിയുടെ സ്വകാര്യ, സാമ്പത്തിക വിവരങ്ങൾ തട്ടിയെടുക്കുന്ന രീതിയാണ്‌ ഫിഷിംഗ്.
ഇതിനായി ഹാക്കർമാർ മറ്റുള്ളവരുടെ പാസ്സ്‌വേർഡും മറ്റു പ്രധാനപ്പെട്ട വിവരങ്ങളും ഒരു എച്.ടി.എം.എൽ (HTML)  ടെമ്പ്ലേറ്റ് ( വെബ് താൾ ) വഴി മോഷ്ടിക്കുന്നു.
ഹാക്കർമാർ ഉദേശിക്കുന്ന ഒരു വെബ്‌സൈറ്റിനെ അനുകരിച്ച് അതിൻറെ  അതെ രീതിയിൽ ഒരു വ്യാജ  ഒരു വെബ് പേജ് നിർമ്മിക്കുന്നു.
അതിൽ കീ ലോഗ് എന്ന  പ്രോഗ്രാം കൂട്ടിചേർത്ത്  ഹാക്കറുടെ സെർവറിൽ ഹോസ്റ്റ് ചെയ്യുന്നു.
ഈ വ്യാജ പേജ് ലക്ഷ്യം വെയ്ക്കുന്ന വെക്തിക്ക് അയച്ചു കൊടുക്കുന്നു  പൊതുവേ ഇമെയിൽ സ്പൂഫിംഗ് എന്ന പ്രക്രിയയിലൂടെയോ അല്ലെങ്കി ആക്രമണകാരി നൽകുന്ന ഇൻസ്റ്റന്റ് മെസേജിലൂടെയോ ആണ് ഫിഷിംഗ് എന്ന പ്രക്രിയക്ക് തുടക്കമിടുന്നത്.
യഥാർത്ഥം എന്ന് തോന്നിക്കുന്ന  അത്തരം വെബ്‌സൈറ്റിൽ ഇരയാകുന്ന  വെക്തി തൻറെ  വിവരങ്ങൾ  മറ്റും അറിവിലാതെ നൽകുന്നു.
ആ വിവരങ്ങൾ  ആക്രമണം പദ്ധതിയിടുന്നയാളുടെ കമ്പ്യൂട്ടറിൽ ശേഖരിക്കുന്നു, ഒപ്പം ആവശ്യമായ വിവരങ്ങൾ ലഭിച്ചു കഴിഞ്ഞാൽ ഈ യഥാർത്ഥ വെബ്സൈറ്റിലേക്ക് തിരിച്ചു വിടാനും കഴിയും .
സാധാരണ ഓൺലൈൻ ബാങ്കിങ് സൗകര്യം ഉപയോഗിക്കുന്നവരെയാണ് മിക്കവാറും ഫിഷിങ് ലക്ഷ്യമിടുക.
ഒരു ഹാക്കർക്ക് ഒരാളുടെ  ഫേസ്ബുക്ക് എന്ന സോഷ്യൽ മീഡിയ അക്കൗണ്ട്‌ ഹാക്ക് ചെയ്യാൻ തീരുമാനിച്ചു.
ഹാക്കർ ഫേസ്ബുക്കിൽ ഇമെയിൽ ഐ ഡിയും പാസ്സ്‌വേർഡും നൽകുന്ന പേജിൻറെ  ഒരു വ്യാജ HTMLപേജ് മേൽ പറഞ്ഞ രീതിയിൽ നിർമ്മിക്കുന്നു.
ഒറ്റ നോട്ടത്തിൽ ഫേസ്ബുക്കിൻറെ  ലോഗിൻ പേജ് എന്ന് തന്നെ തോന്നും ഈ ലിങ്ക് ഫേസ്ബുക്ക്‌ മെസ്സേജ് വഴിയോ അല്ലെങ്കി SMS വഴിയോ വാട്ട്സ്പ്പ് വഴിയോ ഹാക്ക് ചെയ്യേണ്ട വെക്തിക്ക് അയക്കുന്നു.
ലിങ്ക് കിട്ടുന്ന വെക്തി അത് ഓപ്പൺ ചെയ്യുമ്പോൾ ഫേസ്ബുക്ക്‌ ലോഗിൻ പേജ് ആയിരിക്കും കാണുന്നത് അതിൽ മറഞ്ഞു ഇരിക്കുന്ന ചതി മനസ്സിലാക്കാതെ ഇമെയിൽ ഐഡിയും പാസ്സ്‌വേർഡും അവിടെ നൽകി ലോഗിൻ ചെയ്യുന്നു.
ലോഗിൻ ചെയുന്ന സമയത്ത് ചിലപ്പോൾ ഈ വ്യാജ പേജ് ഫേസ്ബുക്കിൻറെ  യഥാർഥ ലോഗിൻ പേജിലേയ്ക്ക് തിരിച്ചു വിടാറുണ്ട്.
എന്നാൽ ആദ്യം നൽകിയ യൂസർനേമും,പാസ്സ്‌വേർഡും ഹാക്കറുടെ കൈകളിൽ ഇതിനോടകം തന്നെ എത്തിയിട്ടുണ്ടാകും.
അത് ഉപയോഗിച്ച് അവർക്ക് നിങ്ങളുടെ കൈകാര്യം ചെയ്യാൻ സാധിക്കും.
മുൻ കരുതലുകൾ ആരേലും നൽകുന്ന സ്പാം ലിങ്കുകളിൽ ഇമെയിൽ ഐഡിയോ മറ്റു പാസ്സ്‌വേർടുകളോ എന്റർ ചെയ്യാതെരിക്കുക സോഷ്യൽ മീഡിയ അക്കൗണ്ടുകൾ  എല്ലാം തന്നെ Two factor Authentication എന്ന അധിക സുരക്ഷ നൽകുക ബാങ്ക് ഇടപാടുകൾ നടത്തുന്ന വെബ്സൈറ്റിൻറെ പൂർണമായ പേര് സ്വയം ടൈപ്പ് ചെയ്തു ഉപയോഗിക്കാൻ ശ്രമിക്കുക വിശ്വസയോഗ്യമല്ലാത്ത മൊബൈൽ ആപ്പുകൾ ഫോണിൽ ഇൻസ്റ്റാൾ ചെയ്യാതെ ശ്രദ്ധിക്കുക
ഫിലോളജി
ഒരു ഭാഷയിലെ വാമൊഴിയായോ വരമൊഴിയായോ ഉള്ള വാക്കുകളുടെയും പ്രയോഗങ്ങളുടെയും ചരിത്രപരമായ പഠനത്തെ ഫിലോളജി എന്ന് പറയുന്നു.
ഭാഷാവിമർശനം, സാഹിത്യനിരൂപണം, ചരിത്രം, ഭാഷാശാസ്ത്രം, പദോല്പത്തി എന്നിവയുമായൊക്കെ ഇത് ബന്ധപ്പെട്ടുകിടക്കുന്നു .
സാഹിത്യഗ്രന്ഥങ്ങളുടെ പഠനം, രേഖകളുടെ വിശകലനം, അവയുടെ ആധികാരികതയും യഥാർത്ഥരൂപവും സ്ഥാപിക്കൽ, അർത്ഥം നിർണ്ണയിക്കൽ എന്നതൊക്കെ ഒരു ഫിലോളജിസ്റ്റിന്റെ ചുമതലകളിൽ വരുന്നു.
ഫിലോസോഫിയ നാച്ചുറാലി പ്രിൻസിപ്പിയ മാത്തമാറ്റിക്ക ഇംഗ്ലീഷ് വിലാസം https://ml.wikipedia.org/wiki/Philosophi%C3%A6_Naturalis_Principia_Mathematica
ഭൗതികശാസ്ത്രശാഖയിൽ പ്രസിദ്ധീകരിക്കപ്പെട്ട ഏറ്റവും പ്രധാനപ്പെട്ടതും ശ്രദ്ധേയമായതുമായ പുസ്തകമാണ്‌ 1687 ൽ പ്രസിദ്ധീകരിക്കപ്പെട്ട “ഫിലോസോഫിയ നാച്ചുറാലി പ്രിൻസിപ്പിയ മാത്തമാറ്റിക്ക” (ലാറ്റിൻ:Philosophiae Naturalis Principia Mathematica) എന്നു മുഴുവൻ പേരും “പ്രിൻസിപ്പിയ” എന്ന ചുരുക്ക് പേരും ഉള്ള സർ ഐസക് ന്യൂട്ടന്റെ ഗ്രന്ഥം.
ചലനനിയമങ്ങൾ വിശദീകരിച്ച് ഉദാത്തബലതന്ത്രത്തിന് (classical mechanics) അടിസ്ഥാനമിട്ട ഈ ഗ്രന്ഥം ഗുരുത്വാകർഷണനിയമത്തെക്കുറിച്ച് പ്രതിപാദിക്കുകയും കെപ്ലറുടെ ഗ്രഹചലനനിയമങ്ങൾക്ക് സൈദ്ധാന്തിക വിശദീകരണം നൽകുകയും ചെയ്തു.
മൂന്ന് വാല്യങ്ങളായി പ്രസിധീകരിക്കപ്പെട്ട ഇതിന്റെ ആദ്യവാല്യം ( De motu corporum On the motion of bodies ) ചലനനിയമങ്ങളെക്ക്ക്കുറിച്ച് പ്രതിപാദിക്കുന്നു.
ഫില്ലോക്ലാഡ് Flower clusters along the edge of the phylloclades/cladodes of Phyllanthus angustifolius
ഫില്ലോക്ലാഡുകൾ അല്ലെങ്കിൽ ക്ലാഡോഡുകൾ Phylloclades and cladodes പരന്ന, പ്രകാശസംശ്ലേഷണത്തിനു കഴിവുള്ള കാണ്ഡങ്ങളാണ്.
ഇവ സസ്യങ്ങളുടെ രൂപാന്തരണം വന്ന കാണ്ഡങ്ങളായാണ് കണക്കാക്കിവരുന്നത്.
വിവിധ ശാസ്ത്ര എഴുത്തുകാർ ഈ രണ്ടു വാക്കുകളും പരസ്പരം  വ്യത്യസ്തമായോ ഒരേ ഭാഗത്തിന്റെ വ്യത്യസ്ത പേരുകളായോ ഉപയോഗിച്ചു വരുന്നുണ്ട്.
ഫില്ലോക്ലാഡസ് എന്ന സൂചികാഗ്രിതവൃക്ഷങ്ങളുടെ ജനുസുകളിൽ ഇത്തരം സസ്യഭാഗങ്ങൾ കാണാനാകും.
പേർമിയൻ കാലഘട്ടം ത്തിൽ ഈ തരത്തിലുള്ള സസ്യഭാഗങ്ങളുള്ള സസ്യഫോസിലുകൾ കണ്ടെടുത്തിട്ടുണ്ട്.
നിർവ്വചനവും രൂപവിജ്ഞാനീയവും
ഫില്ലോക്ലാഡ് എന്ന വാക്ക് പുതിയ ലാറ്റിൻ ഭാഷയിലെ ഫില്ലോക്ലാഡിയം phyllocladium , എന്ന വാക്കിൽ നിന്നുമുത്ഭവിച്ചതാണ്.
ഗ്രീക്കു വാക്കായ ഫില്ലോ എന്നതിനു ഇല എന്നും ക്ലാഡോസ് എന്നതിനു ശിഖരം എന്നുമാണർത്ഥം Greek phyllo , leaf, and klados , branch.
സമാനമായ മറ്റു സസ്യഭാഗങ്ങൾ ചിത്രീകരണം Botanical illustration of Ruscus aculeatus showing leaf-like phylloclades/cladodes Phylloclade/cladode of Ruscus sp.
showing the spine formed by the stem axis Leaf-like cladodes/phylloclades of Asparagus asparagoides Epiphylly in Helwingia japonica for comparison അവലംബം
ഫിഷറിന്റെ തത്ത്വം (പരിണാമശാസ്ത്രം) ഇംഗ്ലീഷ് വിലാസം https://ml.wikipedia.org/wiki/Fisher%27s_principle
ലൈംഗിക ജീവികളിൽ പൊതുവേ സ്ത്രീപുരുഷ അനുപാതം  1:1 ആയി കാണപ്പെടുന്നതിൻറെ പ്രശസ്തമായ വിശദീകരണം ആണ് ഫിഷറിന്റെ തത്ത്വം ( Fisher's Principle ) എന്ന പേരിൽ അറിയപ്പെടുന്നത്.
1930 ൽ റൊണാൾഡ് ഫിഷർ എന്ന ശാസ്ത്രജ്ഞൻ ജനറ്റിക്കൽ തിയറി ഓഫ് നാച്ചുറൽ സെലക്ഷൻ എന്ന തൻറെ ഗ്രന്ഥത്തിലൂടെയാണ് ഈ തത്ത്വത്തെ പ്രശസ്തമാക്കിയത്.
പരിണാമ ജൈവശാസ്ത്രത്തിലെ പ്രധാന തത്ത്വങ്ങളിലൊന്നാണിത്.
ചുരുക്കം
പാരമ്പര്യമായി ഒരു സമൂഹത്തിൽ ആൺജീവികൾ കുറവാണ് എങ്കിൽ ഉള്ള ആൺജീവികൾക്ക് പ്രത്യുൽപ്പാദന സാധ്യത ഏറുന്നു.
അപ്പോൾ ചുറ്റും ഉള്ളവരെക്കാളും ആൺജീവികളെ കൂടുതലായി ജനിപ്പിക്കുന്നവരുടെ ജീനുകൾ കൂടുതൽ കൊച്ചു മക്കളിൽ എത്തുന്നു.
അത് മൂലം അവരിലെ ആ ജനിതക സ്വഭാവം ക്രമേണ സമൂഹത്തിൽ വ്യാപിക്കുന്നു.
ഇത് അനുപാതത്തെ മാറ്റുന്നു.
ആൺജീവികളെ കൂടുതലായി ഉത്പാദിപ്പിക്കുന്നതിന്റെ പ്രയോജനം 1:1 എന്ന അനുപാതം എത്തുമ്പോൾ ഇല്ലാതാവുന്നതിനാൽ ആ പരിധി കടന്ന് പോയാൽ പെൺജീവികളെ കൂടുതൽ ഉത്പാദിപ്പിക്കുന്നവർക്കാകും മുൻ‌തൂക്കം.
ഇത് ആ അനുപാതത്തെ ഏകദേശം 1:1 ൽ പിടിച്ച് നിർത്തുന്നു.
(ഒരു കുട്ടിക്ക് ഒരു മാതാവും ഒരു പിതാവും വേണം. നൂറു കുട്ടികൾ ഉണ്ടാവുമെങ്കിൽ നൂറു മാതൃത്വവും നൂറു പിതൃത്വവും വീതിക്കാനായി ഉണ്ട്. അപ്പോൾ ആൺജീവികൾ കുറവുള്ള സമൂഹത്തിൽ ശരാശരി പെൺജീവിക്ക് കിട്ടുന്ന വീതത്തെക്കാൾ കൂടുതൽ ശരാശരി ആൺജീവിക്ക് കിട്ടും. അതായത് ശരാശരി നോക്കിയാൽ അവിടെ ആൺജീവികൾക്കാണ് പ്രത്യുൽപ്പാദന സാധ്യത കൂടുതൽ. മറിച്ച് എണ്ണക്കുറവു പെൺജീവികൾക്കെങ്കിൽ കൂടുതൽ സാധ്യത അവർക്കും.)
ഇതിന് പെൺജീവികളെയും ആൺജീവികളെയും ഉത്പാദിപ്പിക്കാൻ ഏതാണ്ട് ഒരേ പ്രയത്നം ആണ് വേണ്ടത് എന്ന നിബന്ധന ഉണ്ട് (മനുഷ്യരിലേതു പോലെ).
അവലംബം ↑ അധിക വായനക്ക് Stephen Jay Gould (2002) The Structure of Evolutionary Theory .
(pages 648-649, 678, and 692 on sex ratio) Richard Dawkins (2004) "The Seal's Tale", The Ancestor's Tale , A Pilgrimage to the Dawn of Life.
Boston: Houghton Mifflin Company.
ISBN 0-618-00583-8 Sex Ratios: Concepts and Research Methods edited by Ian C.W. Hardy, (chapters 1 and 2 by Ido Pen and Franz J. Weissing.)
ഫില്ലോഗാത്തീസ് ഇന്തിക്ക
പശ്ചിമഘട്ടത്തിലെ മലനിരകളിൽനിന്നും കണ്ടെത്തിയ പുതിയ ഒരിനം സസ്യമാണ് ഫില്ലോഗാത്തീസ് ഇന്തിക്ക .
സ്വർണയില , കാശാവ് എന്നിവയുടെ സസ്യകുടുംബത്തിലാണ് ഇതു ഉൾപ്പെടുന്നത്.
ഏഷ്യയുടെ കിഴക്കുഭാഗങ്ങളിൽ മാത്രമാണ് ഇവയുള്ളത്.
ഇടുക്കി ജില്ലയിലെ കുട്ടിക്കാനം മലനിരകളിലാണ് ഇവ കൂടുതലായി കാണപ്പെടുന്നത്.
എം.ജി. യൂണിവേഴ്‌സിറ്റിയുടെ പരിസ്ഥിതിശാസ്ത്രവിഭാഗത്തിൽ ഗവേഷകനായിരുന്ന മാൻവെട്ടം പോളച്ചിറ കുന്നുംപുറത്ത് ഡോ.ജോസ് മാത്യുവാണ് പുതിയ സസ്യങ്ങൾ കണ്ടെത്തിയത്.
ഫിഷസ് ഓഫ് മലബാർ ഇംഗ്ലീഷ് വിലാസം https://ml.wikipedia.org/wiki/Fishes_of_malabar
1865-ൽ ലണ്ടനിലെ ബെർണാർഡ് ക്വാറിച്ച് പ്രസിദ്ധീകരിച്ച മത്സ്യശാസ്ത്ര ഗ്രന്ഥമാണ് ഫിഷസ് ഓഫ് മലബാർ അഥവാ മലബാറിലെ മത്സ്യങ്ങൾ ( Fishes of Malabar ).
ബ്രിട്ടീഷ് സൈന്യത്തിലെ ഭിഷഗ്വരനായിരുന്ന ഫ്രാൻസിസ് ഡേയാണ് പുസ്തകത്തിന്റെ രചയിതാവ് .
ഇന്ത്യയിലെ മത്സ്യങ്ങളെക്കുറിച്ച് സമഗ്രപഠനം നടത്തിയ അദ്ദേഹം മലബാർ പ്രദേശങ്ങളിൽ നടത്തിയ പഠനത്തിൽ നിന്നുമാണ് പുസ്തകം തയ്യാറാക്കിയത്.
അവലംബം പുറത്തേക്കുള്ള കണ്ണികൾ പുസ്തകം ഓൺലൈനിൽ വായിക്കാൻ
ഫിഷിംഗ് ബോട്ട്സ്, കീ വെസ്റ്റ് ഇംഗ്ലീഷ് വിലാസം https://ml.wikipedia.org/wiki/Fishing_Boats,_Key_West
1903 ലെ വിൻസ്‌ലോ ഹോമർ വരച്ച വാട്ടർ കളറും  ഗ്രാഫൈറ്റ് ഡ്രോയിംഗും ആണ് ഫിഷിംഗ് ബോട്ട്സ്, കീ വെസ്റ്റ് .
ചിത്രത്തിന്റെ അളവുകളുടെയും ലേ ഔട്ടിന്റെയും ദ്രുത പെൻസിൽ സ്കെച്ച് ഹോമർ പൂർത്തിയാക്കുകയും അതിൽ മേഘങ്ങൾ, കടൽ, ബോട്ടുകൾ എന്നിവയുടെ രൂപങ്ങൾ പൂർണ്ണമായി വികസിപ്പിക്കാൻ വാട്ടർ കളർ ഉപയോഗിച്ചു.
ചിത്രത്തിന്റെ പ്രധാന ഭാഗം പേപ്പറിന്റെ അസ്‌പൃശ്യമായ മേഖലകളാണ്.
ഫ്ലോറിഡയിലെ കീ വെസ്റ്റിന് സമീപമുള്ള വെള്ളത്തിൽ മത്സ്യബന്ധന ബോട്ടുകൾ ചിത്രീകരിച്ചിരിക്കുന്നു.
ഫിഷേഴ്സ് ടുറാക്കോ ഇംഗ്ലീഷ് വിലാസം https://ml.wikipedia.org/wiki/Fischer%27s_turaco
ഫിഷേഴ്സ് ടുറാക്കോ ( Tauraco fischeri ) മുസൊഫഗിഡെ കുടുംബത്തിലെ ഒരു ഇനം പക്ഷി ആണ്.
കെനിയ , സൊമാലിയ , ടാൻസാനിയ എന്നിവിടങ്ങളിൽ ഇതിനെ കണ്ടെത്തിയിരുന്നു.
ഉപോ-ഉഷ്ണമേഖലാ അല്ലെങ്കിൽ ഉഷ്ണമേഖലാ ഈർപ്പമുള്ള താഴ്ന്ന വനഭൂമി , ഉപോ-ഉഷ്ണമേഖലാ അല്ലെങ്കിൽ ഉഷ്ണമേഖലാ ഈർപ്പമുള്ള മൊണ്ടെയ്ൻ വനം , കൃഷിയോഗ്യമായ ഭൂമി എന്നിവയാണ് ഇതിന്റെ സ്വാഭാവിക ആവാസ വ്യവസ്ഥകൾ.
വാസസ്ഥലം നഷ്ടപ്പെടുന്നത് ഇതിന് വംശനാശ ഭീഷണിയായിതീരുന്നു.
പൊതുവായ പേരും ശാസ്ത്രീയനാമവും ജർമ്മൻ പര്യവേക്ഷകനായ ഗുസ്താവ് ഫിഷറിനെ അനുസ്മരിപ്പിക്കുന്നു.
Wikimedia Commons has media related to Tauraco fischeri .
മടത്തുംപടി (കൊടുങ്ങല്ലൂർ)
തൃശ്ശൂർ ജില്ലയിലെ കൊടുങ്ങല്ലൂർ താലൂക്കിൽ സ്ഥിതി ചെയ്യുന്ന ഗ്രാമമാണ് മടത്തുംപടി .
2011 സെൻസസ് പ്രകാരം മടത്തുംപടിയിലെ ജനസംഖ്യ 4294 ആണ്.
അതിൽ 2,113 പുരുഷന്മാരും  2,181 സ്ത്രീകളും ഉൾപ്പെടുന്നു.
ആറു വയസ്സിൽ താഴെയുള്ള 388 കുട്ടികളുള്ള ഈ ഗ്രാമത്തിലെ സ്ത്രീപുരുഷാനുപാതം 1032 ആണ്.
95.39 ശതമാനമാണ് ഇവിടുത്തെ സാക്ഷരത .
ആരാധനാലയങ്ങൾ ക്ഷേത്രങ്ങൾ ഒറവങ്കര ശ്രീകൃഷ്ണസ്വാമി ക്ഷേത്രം ചെറുപ്പിള്ളി തൃക്കോവിൽ ശ്രീകൃഷ്ണസ്വാമി ക്ഷേത്രം തിരുമുഖം ശ്രീദുർഗ ക്ഷേത്രം മഠത്തിക്കുളങ്ങര ക്ഷേത്രം നരസിംഹമൂർത്തി ക്ഷേത്രം ക്രിസ്ത്യൻ പള്ളികൾ സെന്റ് സെബാസ്റ്റ്യൻസ് പള്ളി സെന്റ് മേരീസ് ചർച്ച്, സ്നേഹപുരം അവലംബം ↑ http://www.census2011.co.in/data/town/627884-madathumpady-kerala.html ↑
മഞ്ഞുപോലൊരു പെൺകുട്ടി ഇംഗ്ലീഷ് വിലാസം https://ml.wikipedia.org/wiki/Manju_poloru_penkutty
2004ൽ പുറത്തിറങ്ങിയ ഒരു മലയാള ചലചിത്രമാണ് മഞ്ഞുപോലൊരു പെൺ‌കുട്ടി .
കമലാണ് ഈ ചിത്രം സംവിധാനം ചെയ്തിരിക്കുന്നത്.
അമൃത പ്രകാശ്, ജയകൃഷ്ണൻ, ലാലു അലക്സ് , സുരേഷ് കൃഷ്ണ , ഭാനുപ്രിയ തുടങ്ങിയവരാണ് ഈ ചിത്രത്തിൽ പ്രധാന വേഷങ്ങളിൽ അഭിനയിച്ചിരിക്കുന്നത്.
ഈ ചിത്രത്തിലെ അഭിനയത്തിന് 2004-ലെ മികച്ച രണ്ടാമത്തെ നടനുള്ള കേരള സംസ്ഥാന അവാർഡ് ലാലു അലക്സിന് ലഭിച്ചു.
അഭിനേതാക്കൾ അമൃത പ്രകാശ് ജയകൃഷ്ണൻ ലാലു അലക്സ് വിജീഷ് സുരേഷ് കൃഷ്ണ ഭാനുപ്രിയ
മഞ്ഞൾ ഇംഗ്ലീഷ് വിലാസം https://ml.wikipedia.org/wiki/Turmeric
ഇഞ്ചിയുടെ വർഗ്ഗത്തിൽപെട്ട കുർക്കുമ ലോംഗ എന്ന ശാസ്ത്രീയ നാമത്തിൽ അറിയപ്പെടുന്ന ചെടി ആണ് മഞ്ഞൾ .
ഇംഗ്ലീഷിൽ ‘ടർമറിക്’(Turmeric) ഹിന്ദിയിൽ ‘ഹൽദി‘(हल्दी) എന്നു അറിയപ്പെടുന്ന മഞ്ഞൾ ഇന്ത്യ , ചൈന , ഈസ്റ്റ് ഇൻഡീസ് എന്നിവിടങ്ങളിൽ കൃഷി ചെയ്യുന്നു.
ഇന്ത്യയിൽ കേരളം,
ആന്ധ്രപ്രദേശ്, മഹാരാഷ്ട്ര , തമിഴ്‌നാട് , ഒറീസ തുടങ്ങിയ സംസ്ഥാനങ്ങളിലാണ്‌‍ മഞ്ഞൾ കൃഷിയുള്ളത്.
നട്ട് ഏഴെട്ടു മാസമാകുമ്പോൾ മഞ്ഞൾ ചെടി പിഴുത് മഞ്ഞൾ വിളവെടുക്കുന്നു.
ശേഖരിച്ച മഞ്ഞൾ പുഴുങ്ങി ഉണക്കി പാകപ്പെടുത്തിയാണ് ഭക്ഷണത്തിലും മറ്റും ഉപയോഗിക്കുന്ന മഞ്ഞൾ തയ്യാറാക്കുന്നത്.
മഞ്ഞളിന്റെ പൊടി കറിപ്പൊടികളിലും ഭക്ഷണസാധനങ്ങൾക്ക്‌ നിറം നൽകാനും സൗന്ദര്യസംവർദ്ധകവസ്തുക്കളിലും ഉപയോഗിക്കുന്നു.
ആയുർവേദത്തിൽ ചില മരുന്നുകളിലും അണുനാശിനിയായും ഉപയോഗിച്ചുവരുന്ന മഞ്ഞളിന്റെ രോഗനാശനശക്തിയെക്കുറിച്ച്‌ ധാരാളം ഗവേഷണങ്ങൾ നടക്കുന്നുണ്ട്.